
Parlamentul României   

Camera Deputaţilor 
	COMISIA PENTRU ADMINISTRAȚIE PUBLICĂ ȘI AMENAJAREA TERITORIULUI
	COMISIA JURIDICĂ, DE DISCIĂLINĂ ȘI IMUNITĂȚI

	București, 31 mai 2022
Nr. 4c-7/50
	București, 31 mai 2022
Nr.4c-13/1125


PLx. 480/2017


Către,





BIROUL PERMANENT AL




CAMEREI DEPUTAȚILOR


Vă înaintăm, alăturat, Raportul comun asupra propunerii legislative pentru modificarea şi completarea Legii nr.208 din 20 iulie 2015 privind alegerea Senatului şi a Camerei Deputaţilor, precum şi pentru organizarea şi funcţionarea Autorităţii Electorale Permanente, transmisă Comisiei pentru administraţie publică şi amenajarea teritoriului și Comisiei juridice, de disciplină și imunități pentru dezbatere în fond, prin adresa BP nr. 154 din 9 februarie 2021, din Nota privind situația inițiativelor legislative cu care au fost sesizate pentru dezbatere în fond Comisiile speciale comune ale Camerei Deputaților și Senatului privind legile electorale, a căror activitate a încetat, cu adresa nr. PL. x 480/2017 din 9 februarie 2021.
	PREȘEDINTE
Simona BUCURA-OPRESCU
	PREȘEDINTE
Laura-Cătălina VICOL-CIORBĂ 

Parlamentul României   

Camera Deputaţilor 
	COMISIA PENTRU ADMINISTRAȚIE PUBLICĂ ȘI AMENAJAREA TERITORIULUI
	COMISIA JURIDICĂ, DE DISCIĂLINĂ ȘI IMUNITĂȚI

	București, 31 mai 2022
Nr. 4c-7/50
	București, 31 mai 2022
Nr.4c-13/653


PLx. 480/2017
 R A P O R T    C O M U N
asupra propunerii legislative  pentru modificarea şi completarea Legii nr.208 din 20 iulie 2015 privind alegerea Senatului şi a Camerei Deputaţilor, precum şi pentru organizarea şi funcţionarea Autorităţii Electorale Permanente
În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică şi amenajarea teritoriului şi Comisia juridică, de disciplină și imunități au fost sesizate spre dezbatere în fond, cu propunerea legislativă pentru modificarea şi completarea Legii nr.208 din 20 iulie 2015 privind alegerea Senatului şi a Camerei Deputaţilor, precum şi pentru organizarea şi funcţionarea Autorităţii Electorale Permanente, transmisă prin adresa BP nr. 154 din 9 februarie 2021, din Nota privind situația inițiativelor legislative cu care au fost sesizate pentru dezbatere în fond Comisiile speciale comune ale Camerei Deputaților și Senatului privind legile electorale, a căror activitate a încetat, cu adresa nr. PLx.480/2017 din 9 februarie 2021.
În conformitate cu prevederile art.92 din Regulamentul Camerei Deputaţilor, republicat, cu modificările și completările ulterioare și ale art.75 din Constituţia României, republicată, Camera Deputaţilor este Cameră decizională.

Senatul, în calitate de primă Cameră sesizată a respins propunerea legislativă în şedinţa din 13 noiembrie 2017.

Consiliul Legislativ a avizat favorabil ințiativa legislativă cu observații și propuneri, conform avizului nr. 510 din 5 iulie 2017.

Guvernul prin punctele de vedere transmise, nr.5641/08.07.2002 și nr.1254/24.02.2022, apreciază că Parlamentul va decide asupra oportunității adoptării aceastei inițiative legislative.
 
Comisia pentru drepturile omului, culte şi problemele minorităţilor naţionale a avizat favorabil propunerea legislativă, conform avizului nr.4c-5/541 din 29 noiembrie 2017.

Propunerea legislativă are ca obiect de reglementare modificarea art.52 alin.(14) din Legea nr.208/2015 privind alegerea Senatului şi a Camerei Deputaţilor, precum şi pentru organizarea şi funcţionarea Autorităţii Electorale Permanente, în sensul stabilirii interdicţiei de a candida la alegerile parlamentare pentru persoanele care la data depunerii candidaturii au suferit condamnări penale definitive.

Potrivit prevederilor art.62 și 64 din Regulamentul Camerei Deputaţilor, republicat, cu modificările și completările ulterioare, Comisiile şi-au desfăşurat lucrările în ședințe separate. 

Comisia juridică, de disciplină și imunități a examinat inițiativa legislativă în ședința din 24 mai 2022. 
La lucrările comisiei deputații au fost prezenți conform listei de prezență.

Comisia pentru administrație publică și amenajarea teritoriului a examinat inițiativa legislativă în ședința din 31 mai 2022. 
La lucrările comisiei deputații au fost prezenți conform listei de prezență. 
În conformitate cu prevederile art.56 și 57 din Regulamentul Camerei Deputaţilor, republicat, cu modificările și completările ulterioare, la lucrările Comisiei a participat în calitate de invitat domnul Vajda Zsombor - vicepreședinte, Autoritatea Electorală Permanentă.

În urma examinării şi a opiniilor exprimate, membrii celor două comisii au hotărât, cu majoritate de voturi, adoptarea propunerii legislative pentru modificarea şi completarea Legii nr.208 din 20 iulie 2015 privind alegerea Senatului şi a Camerei Deputaţilor, precum şi pentru organizarea şi funcţionarea Autorităţii Electorale Permanente cu amendamente admise redate în anexa la prezentul raport comun.
În raport cu obiectul şi conţinutul său, propunerea legislativă face parte din categoria legilor organice.
	  PREȘEDINTE,
Simona BUCURA-OPRESCU
	PREȘEDINTE
Laura-Cătălina VICOL-CIORBĂ 

	SECRETAR,
Christine THELLMANN 
	SECRETAR,

LADÁNYI László-Zsolt 


Sef serviciu, Cristian BITEA
Consilier parlamentar, Nicoleta TOMA




Consilier parlamentar, Dragoș BUCUR
Anexa
AMENDAMENTE ADMISE 
	Nr. crt.
	Text Legea nr. 208/2015
	Text inițiativă legislativă
	Amendamente propuse

(autor amendamentule)
	Motivare

 

	1.
	
	Titlul legii

Lege

pentru modificarea si completarea Legii nr. 208/2015 privind alegerea Senatului şi a Camerei Deputaţilor, precum şi pentru organizarea şi funcţionarea Autorităţii Electorale Permanente
	Titlul legii

Lege

pentru modificarea art.52 alin. (14)  din Legea nr. 208/2015 privind alegerea Senatului şi a Camerei Deputaţilor, precum şi pentru organizarea şi funcţionarea Autorităţii Electorale Permanente
Autori:membrii Comisiei juridice și Comisiei pentru administrație

	Tehincă legislativă

	2.
	Art.52 

...............................................


(14) Nu pot candida persoanele care, la data depunerii candidaturii, nu îndeplinesc condiţiile prevăzute de lege pentru a fi alese.
	
Articol unic. Articolul 52 punctul 14 se modifică și va avea următorul cuprins:


(14) Nu pot candida persoanele care, la data depunerii candidaturii, nu îndeplinesc condițiile prevăzute de lege, condițiile prevăzute la art. 37 din Constituția României, republicată, pentru a fi alese și persoanele care la data depunerii candidaturii, au suferit condamnări penale definitive.


	
Articol unic. – La articolul 52 din Legea nr. 208/2015 privind alegerea Senatului şi a Camerei Deputaţilor, precum şi pentru organizarea şi funcţionarea Autorităţii Electorale Permanente, publicată în Monitorul Oficial, Partea I, nr.553 din 24 iulie 2015, cu modificările și completările ulterioare, alineatul (14) se modifică și va avea următorul cuprins:


”(14) Nu pot candida persoanele care, la data depunerii candidaturii, nu îndeplinesc condițiile prevăzute de lege, condițiile prevăzute la art. 37 din Constituția României, republicată, pentru a fi alese și persoanele care la data depunerii candidaturii au fost condamnate definitiv la pedepse privative de libertate pentru infracțiuni săvârșite cu intenție, dacă nu a intervenit reabilitarea, amnistia postcondamnatorie sau dezincriminarea.”
Autori:membrii Comisiei juridice și Comisiei pentru administrație

	Tehnică legislativă

